RNDr. **Gabriel Palacka** (\* 7. november 1960, Komárno) je slovenský politik.

Životopis
---------

Gabriel Palacka absolvoval Matematicko-fyzikálnu fakultu Univerzity Komenského v Bratislave a postgraduálne štúdium v obore počítačové siete na Slovenskej vysokej škole technickej. O štyri roky neskôr získal polročné štipendium na washingtonskej Georgetown University v USA. Do roku 1994 pôsobil ako manažér a odborný konzultant ekonomicko-výskumnej firmy M.E.S.A. 10.

Od roku 1994 bol poslancom Národnej rady SR za KDH, vo vláde Jozefa Moravčíka sa stal štátnym tajomníkom ministerstva pre správu a privatizáciu národného majetku. V roku 1998 nastúpil na post ministra dopravy, ale už 9. augusta 1999 z funkcie odstúpil.

7. februára 1999 havaroval Palacka s manželkou v služobnom aute neďaleko Zlatých Moraviec. Oboch manželov a ich vodiča museli záchranári z vraku BMW vyslobodiť špeciálnou technikou a hospitalizovať v Nitre. Vodič automobilu prešiel do ľavého pruhu, strhol 20 metrov zábradlia a narazil do stromu. Palacka utrpel zranenia panvy a chrbtice.

Až do volieb v roku 2002 bol poslancom a po vzniku SDKÚ sa stal jej pokladníkom a zároveň členom prezídia. V novembri 2003 abdikoval na členstvo v Prezídiu SDKÚ. Bolo to z dôvodu že Palacka začal pôsobiť v Londýne ako asistent generálneho riaditeľa konštituencie Európskej banky pre obnovu a rozvoj pre Slovensko, Česko, Maďarsko a Chorvátsko, takže nemal čas na aktívnu prácu v SDKÚ.

Kontroverzie
------------

S pôsobením Palacku sa na poste ministra spájali kauzy súvisiace s výberom konzultanta na privatizáciu Slovenských telekomunikácií, pridelením licencie na prevádzku mobilnej siete GSM 1800 a odňatím licencie Slovenským aerolíniám.

### Kauza Branisko

V júli 2013 vyšetrovateľ navrhol prokurátorovi, aby obžaloval šesť osôb zo založenia zločineckej skupiny, ktorá mala pripraviť štát pri výstavbe tunela Branisko na prelome tisícročí celkovo o 260 miliónov korún (8,6 miliónov eur). V údajnej zločineckej skupinke mali figurovať aj traja vysokopostavení štátni úradníci zo Slovenskej správy ciest (nominanti SDKÚ) – Dušan Matonok, Roman Veselka a Valerián Horváth. Tí mali posielať fiktívne faktúry na služby cez švajčiarsku firmu Ergo Suisse Jána Godáňa na svoje súkromné účty do zahraničia. Podľa Hospodárskych novín mal dispozičné právo k švajčiarskym účtom, kde mali peniaze končiť, práve pokladník SDKÚ Palacka, na ktorého upozornil v roku 2008 predseda vlády SR Robert Fico. Polícia Palackovi však nič nedokázala.

Referencie
----------

1. ↑   *RNDr. Gabriel Palacka* [online]. [Cit. 2021-10-02]. Dostupné online.
2. 1 2 3  BAŤO, Rado; BEER, Gabriel; VAVŘÍNEK, Martin. *Gabriel Palacka: Neviem, prečo práve ja* [online]. Trend, 24.9.2003, [cit. 2021-10-02]. Dostupné online.
3. 1 2   *Prezident vymenoval Á. Érseka za ministra dopravy* [online]. TASR, 31.8.2016, [cit. 2021-10-02]. Dostupné online.
4. ↑   *Minister práce Ján Richter havaroval, jeho stav je stabilizovaný* [online]. TASR, 11.6.2013, [cit. 2021-10-02]. Dostupné online.
5. ↑   *Palacka abdikoval na členstvo v Prezídiu SDKÚ* [online]. SME, TASR, 9.11.2003, [cit. 2021-10-02]. Dostupné online.
6. ↑   *Hospodárske noviny: Top kauza Branisko mieri na súd* [online]. Hospodárske noviny, 31.7.2013, [cit. 2021-10-02]. Dostupné online.

Externé odkazy
--------------

* Gabriel Palacka na webe Úradu vlády SR

| * z
* d
* u
Vláda Slovenskej republiky 1998 – 2002 |
| --- |
| Predseda | 
* Mikuláš Dzurinda

 |  |
| Podpredsedovia | 
* Pál Csáky
* Ľubomír Fogaš
* Mária Kadlečíková
* Ivan Mikloš

 |
| Ministri | 
* MDPT SR: Gabriel Palacka / Jozef Macejko
* MF SR: Brigita Schmögnerová / František Hajnovič
* MH SR: Ľudovít Černák / Ľubomír Harach
* MK SR: Milan Kňažko
* MO SR: Pavol Kanis / Jozef Stank
* MP SR: Pavel Koncoš
* MPSVR SR: Peter Magvaši
* MS SR: Ján Čarnogurský
* MSPNM SR: Mária Machová
* MŠ SR: Milan Ftáčnik / Peter Ponický
* MV SR: Ladislav Pittner / Ivan Šimko
* MVVP SR: István Harna
* MZ SR: Tibor Šagát / Roman Kováč
* MZV SR: Eduard Kukan
* MŽP SR: László Miklós

 |

| * z
* d
* u
Ministri dopravy Slovenskej republiky |
| --- |
| 
* Roman Hofbauer (1993 – 1994)
* Mikuláš Dzurinda (1994)
* Alexander Rezeš (1994 – 1997)
* Ján Jasovský (1997 – 1998)
* Gabriel Palacka (1998 – 1999)
* Jozef Macejko (1999 – 2002)
* Ivan Mikloš (2002; ad interim)
* Pavol Prokopovič (2002 – 2006)
* Ľubomír Vážny (2006 – 2010)
* Ján Figeľ (2010 – 2012)
* Ján Počiatek (2012 – 2016)
* Roman Brecely (2016)
* Árpád Érsek (2016 – 2020)
* Andrej Doležal (2016 – 2020)
* Pavol Lančarič (2023)
* Jozef Ráž mladší (2023 – súčasnosť)
 |
| Ministerstvo dopravy Slovenskej republiky |

Autoritné údaje: * ISNI: 0000000041602682
* LCCN: no2002018835
* VIAF: 56275246
* WorldCat: lccn-no2002018835